ولات کلمبیا وا ۴۳٫۶ ملیون نفوس د سال ۲۰۰۶[۳] سیئمین ولات پرنفوس د امریکا لاتین نها د ولاتیا برزیل و مکزیک ه. د مینجا قرن بیسم مالکنون کردن د راساگه یا دهاتی وه شهریا فره فره رئته بی وارو اما د نهاتر ای روند فره کمتر بیه بی. نفوس شهری د گرینج ۳۱٪ کل نفوس د سال ۱۹۳۸ رسس وه سخم ۵۷٪ د سال ۱۹۵۱ و ۷۰٪ د سال ۱۹۹۰ زایشتی. د ایسنی ای گرینج بیشتر د ۷۷٪ ئه. ۳۰ شهر د ای ولات نفوسشو ۱۰۰ هزار کس و بیشتره. نه تا بهرجا پست افتوزنون که حدود ۵۴٪ جاگپی ولات کلمبیا نه د ور گیرن، کمتر د ۳٪ نفوس ای ولات نه د خوشو دارن و تپه سه یی نفوس اوچه کمتر د یه کس د هر کلومتر چارگوشه(دو کس د هر مایل چارگوش). د اساس نهابینیا نفوس ای ولات تا سال ۲۰۱۵ بیشتر د ۵۲ ملیون کس بوئه. [۴]